cyanic-selkie/wikianc huggingface dataset:
কনডম
১৮০০ থেকে ১৯২০-এর দশক
প্রথম বিশ্বযুদ্ধের পরও কয়েক দশক সমগ্র ইউরোপ ও মার্কিন যুক্তরাষ্ট্রে কনডম ব্যবহারে সামাজিক ও আইনগত বাধা থেকেই যায়। মনস্তত্ত্ব চর্চার প্রবর্তক সিগমুন্ড ফ্রয়েড এই মর্মে সকল প্রকার জন্মনিয়ন্ত্রক পদ্ধতির বিরোধিতা করেছেন যে সেগুলির ব্যর্থতার হার ছিল সুউচ্চ। ফ্রয়েড বিশেষভাবে কনডম ব্যবহারের বিরোধিতা করেন। কারণ, তিনি মনে করতেন কনডম যৌন উত্তেজনা প্রশমিত করে দেয়। কোনো কোনো নারীবাদীও কনডম সহ সকল প্রকার পুরুষনিয়ন্ত্রিত জন্মনিয়ন্ত্রণ ব্যবস্থার বিরোধিতা করতে থাকেন। ১৯২০ সালে চার্চ অফ ইংল্যান্ডের ল্যামবেথ কনফারেন্সে সকল প্রকার "unnatural means of conception avoidance"-এর বিরোধিতা করা হয়। লন্ডনের বিশপ আর্থার উইনিংটন-ইনগ্রাম অভিযোগ করেন যে গলি ও উদ্যানগুলিতে বিশেষ করে সপ্তাহান্ত ও ছুটির দিনগুলিতে ব্যবহৃত কনডম ছড়িয়ে থাকতে দেখা যায়।
thumb|left|১৯০৯ সালে প্রকাশিত মার্কিন পোস্টকার্ডে নিরাপদ যৌনসম্পর্ক স্থাপনের পরোক্ষ আবেদন
যদিও ইউরোপীয় সামরিক বাহিনীগুলি রোগ প্রতিরোধকল্পে নিজ সদস্যদের কনডম সরবরাহ করত। এমনকি যে সব দেশে সাধারণের মধ্য কনডমের ব্যবহার নিষিদ্ধ ছিল, সেই সব দেশেও সেনাবাহিনীতে কনডম ব্যবহার করা যেত। ১৯২০-এর দশকে আকর্ষক নাম ও চকচকে মোড়ক ব্যবহার কনডম ও সিগারেটের মতো পণ্য বিক্রির এক গুরুত্বপূর্ণ ব্যবসায়িক কৌশল হয়ে ওঠে।  মানপরীক্ষাও প্রচলন লাভ করে। চাপহীনতা পরীক্ষা করার জন্য অন্যান্য সব পদ্ধতির সঙ্গে কনডমে হাওয়া ভরেও পরীক্ষা করা হত।  ১৯২০-এর দশকে বিশ্বব্যাপী কনডমের বিক্রি দ্বিগুণ হয়ে যায়।
রবার ও উৎপাদনপ্রক্রিয়ার উন্নতি
১৮৪৪ সালে চার্লস গুডইয়ার তাপপ্রয়োগ করে রবারে গন্ধক মিশিয়ে তা শক্ত করার প্রক্রিয়াটির পেটেন্ট নেন। ১৮৫৫ সালে প্রথম রবার কনডম তৈরি হয়। অনেক দশক ধরে শিশ্নাকৃতি মণ্ডে কাচা রবার মাখিয়ে এবং তারপর রবারকে শোধন করার জন্য মণ্ডটিকে রাসায়নিক দ্রবণে ডুবিয়ে কনডম প্রস্তুত করা হত। ১৯১২ সালে জুলিয়াস ফ্রম নামে এক জার্মান কনডম উৎপাদনের একটি নতুন কৌশল আবিষ্কার করেন: তিনি কাচা রবারের দ্রবণে কাচের মণ্ড ডুবিয়ে কনডম উৎপাদন শুরু করেন। সিমেন্ট ডিপিং নামে পরিচিত এই পদ্ধতিতে রবারকে তরল করতে তার সঙ্গে গ্যাসোলিন বা বেনজিন মেশাতে হত।
জলাভেদ্য রবার তরুক্ষীর কনডম আবিষ্কৃত হয় ১৯২০ সালে। সিমেন্ট-ডিপড রবার কনডমের তুলনায় তরুক্ষীর কনডম উৎপাদন প্রক্রিয়া ছিল অনেক সহজ। রবার কনডম ঘষে ঘষে মসৃণ করতে হত। তাছাড়া গ্যাসোলিন ও বেনজিনের বদলে তরুক্ষীর কনডম উৎপাদনে জল ব্যবহারের ফলে কনডম কারখানায় আগুন জ্বালানোর সমস্যার সমাধান হয়। ব্যবহারকারীর ক্ষেত্রেও তরুক্ষীর কনডম অনেক বেশি কার্যকরী: এগুলি রবার কনডমের তুলনায় অনেক শক্ত অথচ পাতলা। ব্যবহার না করা অবস্থায় এগুলি পাঁচ বছর পর্যন্ত রেখে দেওয়া যায়; যেখানে রবার কনডম রাখা যায় মাত্র তিন মাস।
১৯২০-এর দশক পর্যন্ত সকল প্রকার কনডমই অর্ধদক্ষ শ্রমিকদের দ্বারা হাতে তৈরি হত। কিন্তু এই দশকে যন্ত্রের মাধ্যমে কনডম উৎপাদন শুরু হয়। ১৯৩০ সালে প্রথম সম্পূর্ণ যন্ত্রচালিত কনডমের পেটেন্ট নেওয়া হয়। ফলত, বড়ো বড়ো কনডম প্রস্তুতকারী সংস্থাগুলিই কনডম উৎপাদন চালিয়ে যেতে থাকে, ছোটোখাটো সংস্থাগুলি ব্যবসা গুটিয়ে নেয়। তরুক্ষীর কনডমের চেয়ে অনেক বেশি দামী স্কিন কনডমের বাজারও ছোটো হয়ে আসে।
১৯৩০ থেকে বর্তমান কাল
thumb|সোভিয়েত কনডমের মোড়ক, ১৯৫৫ ১৯৩০ সালে অ্যাংলিকান চার্চের ল্যামবেথ কনফারেন্সে বিবাহিত দম্পতির ক্ষেত্রে জন্মনিরোধক ব্যবহারে অনুমোদন জানানো হয়। ১৯৩১ সালে মার্কিন যুক্তরাষ্ট্রের ন্যাশানাল কাউন্সিল অফ চার্চেস একটি অনুরূপ বক্তব্য জানায়। রোমান ক্যাথলিক চার্চ এর প্রতিক্রিয়ায় Casti Connubii নামে একটি এনসাইক্লিকাল (সমগ্র বিশ্বে রোমান ক্যাথলিক বিশপদের প্রেরিত পোপের চিঠি) জারি করে সকল প্রকার জন্মনিরোধ ব্যবহারের বিরুদ্ধে রোমান ক্যাথলিক চার্চের কড়া অবস্থানের কথা জানিয়ে দেওয়া হয়। এই চার্চ অদ্যাবধি এই অবস্থান থেকে সরে আসেনি।
১৯৩০-এর দশক থেকেই কনডমের উপর থেকে আইনি বিধিনিষেধ শিথিল করা হতে থাকে। তবে ফ্যাসিবাদী ইতালি ও নাৎসি জার্মানিতে কনডমের উপর বিধিনিষেধ বৃদ্ধি করা হয় (যদিও রোগ প্রতিরোধে কনডমের ব্যবহার তখনও অনুমোদিত ছিল)।  মহামন্দার সময় স্‌ক্মিডের কনডম জনপ্রিয়তা অর্জন করে। স্‌ক্মিড সিমেন্ট-ডিপিং পদ্ধতিতে কনডম প্রস্তুত করত। তরুক্ষীর কনডমের তুলনায় এই জাতীয় কনডমে দুটি অধিক সুবিধা পাওয়া যেত। প্রথমত, সিমেন্ট-ডিপড কনডমের সঙ্গে তৈলমিশ্রিত ল্যুব্রিকেন্ট ব্যবহার করা যেত; এবং দ্বিতীয়ত পুরনো রবারের কনডম পুনর্ব্যবহারযোগ্য ছিল, যা সেই মন্দার বাজারে অনেকের ক্ষেত্রে আর্থিকভাবে সুবিধাজনক প্রতিপন্ন হয়।  ১৯৩০-এর দশকে মানের দিকটিতেও গুরুত্ব দেওয়া শুরু হয়। মার্কিন যুক্তরাষ্ট্রের ফুড অ্যান্ড ড্রাগ অ্যাডমিনিস্ট্রেশন সেদেশে বিক্রিত কনডমের মান নিয়মিত করতে শুরু করে।
দ্বিতীয় বিশ্বযুদ্ধ চলাকালীন কনডম শুধুমাত্র মার্কিন সামরিক বাহিনীর সেনা জওয়ানদের মধ্যে বিতরণই করা হয় না, বরং চলচ্চিত্র, পোস্টার ও লেকচারের মাধ্যমে কনডমের ব্যবহারকে উৎসাহিত করা হতে থাকে। ইউরোপীয় ও এশীয় সকল পক্ষের সামরিক বাহিনীগুলি যুদ্ধ চলাকালীন আগাগোড়াই সেনাবাহিনীতে কনডমের সরবরাহ অব্যাহত রেখেছিল। এমনকি জার্মানিতে ১৯৪১ সালে সকল নাগরিকের কনডম ব্যবহার নিষিদ্ধ হয়ে গেলেও, সেনা জওয়ানদের কনডম ব্যবহারে ছাড় দেওয়া হয়।  অন্যদিকে কনডম সহজলভ্য ছিল বলে সেনারা যৌনসংগম ছাড়াও অন্যান্য কাজে কনডম ব্যবহার করতে শুরু করে। এই রকম কিছু ব্যবহার অদ্যাবধি প্রচলিত রয়েছে।
১৯৬০ ও ১৯৭০-এর দশকে মানের ব্যাপারে কড়াকড়ি করা হয়। কনডম ব্যবহারের ক্ষেত্রে আইনি বাধাগুলিও বহুলাংশে অপসারিত হয় এই সময়। ১৯৭৮ সালে আয়ারল্যান্ডে প্রথম আইনসম্মত কনডম বিক্রি হয়।  অবশ্য কনডমের বিজ্ঞাপনের ক্ষেত্রে আইনি বাধা কিছু থেকেই যায়। ১৯৫০-এর দশকের শেষভাগে আমেরিকার ন্যাশানাল অ্যাসোসিয়েশন অফ ব্রডকাস্টার্স জাতীয় টেলিভিশনে কনডমের বিজ্ঞাপনের উপর নিষেধাজ্ঞা জারি করে; এই নীতি ১৯৭৯ সাল পর্যন্ত বজায় ছিল।
thumb|left|বর্তমানে কনডম আধুনিক সমাজের একটি অবিচ্ছেদ্য অঙ্গ; কনডমের বেলুন হাতে শিশু, কিউবা, ২০০৬
ক্রমবর্ধমান চাহিদা ও বৃহত্তর সামাজিক স্বীকৃতির ফলে বিভিন্ন ধরনের পাইকারে দোকানে কনডম বিক্রি শুরু হয়ে যায়। এই সব দোকানের মধ্যে সুপারমার্কেট ও ওয়াল-মার্টের মতো ডিসকাউন্ট ডিপার্টমেন্ট স্টোর বিশেষভাবে উল্লেখযোগ্য। ১৯৯৪ সাল পর্যন্ত কনডমের ব্যবহার বাড়তে থাকে। এরপরই গণমাধ্যমগুলি এইডস রোগাক্রান্তের সংখ্যাহ্রাসের দিকে সকলের দৃষ্টি আকর্ষণ করে।  এরপরই রোগ প্রতিরোধক হিসেবে কনডমের ব্যবহার আকস্মিকভাবে হ্রাস পায়। এই ঘটনাকে নিরোধ অবসাদ বা কনডম অবসাদ বলে উল্লেখ করা হয়। পর্যবেক্ষকগণ ইউরোপ ও উত্তর আমেরিকা উভয় অঞ্চলেই এই কনডম অবসাদের ঘটনাটি প্রত্যক্ষ করেছেন।  এরপর থেকেই কনডম উৎপাদকগণ তাদের বিজ্ঞাপনের সুর বদলে ভয়াল বিজ্ঞাপনের বদলে মজার বিজ্ঞাপন প্রচার করতে থাকে।  এরপর কনডমের বাজারে কিছু নতুন উন্নতির ঘটনা ঘটে। ১৯৯০-এর দশকে ড্যুরেক্স কনডমের উৎপাদক সংস্থা অবন্তী নামের ব্র্যান্ডে প্রথম পলিআরথিন কনডম বাজারে ছাড়ে।  ২০০৩ সালে দেফিট নামে প্রথম কাস্টম সাইজ-টু-ফিট কনডম বাজারে আসে। মনে করা হচ্ছে সারা বিশ্ব কনডমের ব্যবহার বাড়তেই থাকবে। একটি সমীক্ষার মতে ২০১৫ সালে উন্নয়নশীল দেশগুলির ১৮.৬ বিলিয়ন কনডম প্রয়োজন হবে।  বর্তমানে কনডম আধুনিক সমাজের একটি অবিচ্ছেদ্য অঙ্গে পরিণত হয়েছে।
২০১০ সালের মার্চ মাসে সুইজারল্যান্ড সরকার ঘোষণা করেছে যে তারা ১২-১৪ বছরের ছেলেদের জন্য ছোটো আকারের কনডম প্রস্তুত করবে। এই কনডমের নাম রাখা হয়েছে হটশট। সেদেশের সরকারি গবেষণা থেকে দেখা গেছে, বারো থেকে চোদ্দো বছর বয়সী ছেলেরা যৌনসংগমের সময় যথেষ্ট পরিমাণে প্রতিরোধক ব্যবহারের সুযোগ পায় না। একটি প্রমাণ আকারের কনডমের ব্যাস ২ ইঞ্চি (৫.২ সেন্টিমিটার); কিন্তু হটশটের ব্যাস ১.৭ ইঞ্চি (৪.৫ সেন্টিমিটার)। তবে উভয় প্রকার কনডমের দৈর্ঘ্য একই থাকবে – ৭.৪ ইঞ্চি (১৯ সেন্টিমিটার)। একটি জার্মান সমীক্ষায় দেখা গেছে ১২,৯৭০ জন ১৩ থেকে ২০ বছর বয়সীদের দলে এক চতুর্থাংশেরই বক্তব্য প্রমাণ আকারের কনডম বেশ বড়ো। অন্যদিকে সুইজারল্যান্ডের সরকারি গবেষণা ও বাসেল বিশ্ববিদ্যালয়ের সেন্টার ফর ডেভেলপমেন্ট পারসোন্যালিটি সাইকোলজির গবেষণা পত্রের ভিত্তিতে পরিবার পরিকল্পনা গোষ্ঠীগুলি এবং সুইস এইডস ফেডারেশন হটশট উৎপাদনের সপক্ষে প্রচার চালায়।
ব্যুৎপত্তি ও অন্যান্য নাম
কনডম শব্দটি প্রথম ব্যবহৃত হয় অষ্টাদশ শতাব্দীর প্রথম ভাগে। এর ব্যুৎপত্তি অজ্ঞাত। লোকবিশ্বাস অনুযায়ী, কনডমের আবিষ্কার ও নামকরণ করেছিলেন "ডাঃ কনডম" বা "আর্ল অফ কনডম" নামে রাজা দ্বিতীয় চার্লসের এক সহকারী। তবে উক্ত নামের কোনো ব্যক্তির অস্তিত্ব সম্পর্কে কোনো ঐতিহাসিক তথ্যপ্রমাণ পাওয়া যায় না। তাছাড়া রাজা দ্বিতীয় চার্লসের সিংহাসনে আরোহণের প্রায় একশো বছর আগেই কনডমের ব্যবহার প্রচলিত হয়েছিল।
বিভিন্ন লাতিন শব্দ থেকে কনডম শব্দটির ব্যুৎপত্তি সম্ভাবনার কথা বলা হয়ে থাকে। এই শব্দগুলি হল: condon (পাত্র), condamina (বাড়ি), ও cumdum (আচ্ছাদন বা বাক্স)। কেউ কেউ মনে করেন ইতালীয় শব্দ guantone থেকে শব্দটির ব্যুৎপত্তি; উল্লেখ্য guantone শব্দটি আবার guanto শব্দ থেকে ব্যুৎপন্ন যার অর্থ গ্লাভস। ১৯৮১ সালে উইলিয়াম ই. ক্রুক একটি নিবন্ধে লেখেন, "As for the word 'condom', I need state only that its origin remains completely unknown, and there ends this search for an etymology." আধুনিক অভিধানগুলিতেও শব্দটির ব্যুৎপত্তি স্থলে "অজ্ঞাত" কথাটি লেখা হয়।
কনডম বোঝাতে অন্যান্য শব্দও ব্যবহৃত হয়ে থাকে। উত্তর আমেরিকায় কনডমকে সাধারণত  prophylactics বা rubbers বলা হয়। ব্রিটেনে কখনও কখনও একে French letters-ও বলা হয়। তাছাড়া কনডম অনেক সময় উৎপাদক সংস্থার নামেও পরিচিতি লাভ করে।
বৈচিত্র্য
প্রত্যেক কনডমের অগ্রভাগে একটি আধার স্ফীতাংশ বিদ্যমান। এর ফলে রেতঃস্খলনের পর কনডমে বীর্য ধরে রাখতে সুবিধা হয়। কনডম অতিবৃহৎ থেকে আরামদায়ক – বিভিন্ন আকারের হতে পারে। যৌনসঙ্গীর কামোত্তেজনা বৃদ্ধির জন্য কনডমে আবরণভাগেও নানা বৈচিত্র্য আনা হয়ে থাকে। পুরুষাঙ্গ প্রবেশের সুবিধার জন্য কনডমের সঙ্গে ল্যুব্রিকেন্টও ব্যবহার করা হয়। ফ্লেভার্ড বা স্বাদযুক্ত কনডম মূলত মৌখিক যৌনতার জন্য ব্যবহৃত হয়। আগেই বলা হয়েছে, অধিকাংশ কনডম তরুক্ষীরে নির্মিত হয়, তবে পলিআরথিন ও ল্যাম্বস্কিন নির্মিত কনডমও সুলভ।
প্রাকৃতিক তরুক্ষীর
thumb|375px|একটি খোলা ল্যাটেক্স (তরুক্ষীর) কনডম
তরুক্ষীর বা ল্যাটেক্সের স্থিতিস্থাপকতা অসাধারণ: এর প্রসারণ ক্ষমতা ৩০ এমপিএ, এবং ভাঙার আগে এটিকে ৮০০ শতাংশ পর্যন্ত টেনে বাড়ানো যায়। ১৯৯০ সালে আন্তর্জাতিক মান সংস্থা কনডম উৎপাদনের মান নির্ধারিত করে দেয় (আইএসও ৪০৭৪, ন্যাচারাল ল্যাটেক্স রাবার কনডম)। ইউরোপীয় ইউনিয়ন অবশ্য ইউরোপীয় মান কমিটি নির্ধারিত মানই অনুসরণ করে (ডাইরেক্টিভ ৯৩/৪২/ইইসি কনসার্নিং মেডিক্যাল ডেভাইসেস)। প্রত্যেক ল্যাটেক্স কনডমে ছিদ্র সৃষ্টির সম্ভাবনা বিদ্যুতের মাধ্যমে পরীক্ষা করা হয়। পরীক্ষায় পাস করলে তবেই সেই কনডমকে গুটিয়ে মোড়কবন্দী করা হয়। এছাড়া কনডমের প্রত্যেক ব্যাচের একটি অংশের জলের লিক ও হাওয়ায় ফেটে যাওয়ার সম্ভাবনা পরীক্ষা করে দেখা হয়।
নানা সুবিধার জন্য ল্যাটেক্স এখন কনডম প্রস্তুতির জনপ্রিয়তম উপাদান। তবে এর কিছু সীমাবদ্ধতাও আছে। পেট্রোলিয়াম জেলির মতো তেলভিত্তিক ল্যুব্রিকেন্টে তেল থাকার জন্য ল্যাটেক্স কনডম ফেটে যাওয়ার বা তার স্থিতিস্থাপকতা নষ্ট হয়ে যাওয়ার সম্ভাবনা থাকে। তাছাড়া ল্যাটেক্স ব্যবহারে ল্যাটেক্স অ্যালার্জিও দেখা দিতে পারে। এই জন্য কনডম উৎপাদনে অন্যান্য উপাদানও ব্যবহৃত হয়। ২০০৯ সালের মে মাসে মার্কিন ফুড অ্যান্ড ড্রাগ অ্যাডমিনিস্ট্রেশন ভাইটেক্স তরুক্ষীর নির্মিত কনডম উৎপাদনে অনুমোদন জানিয়েছে। এই জাতীয় তরুক্ষীর ৯০ শতাংশ অ্যালার্জি-উৎপাদক প্রোটিন অপসারিত করে। সিনথেটিক ল্যাটেক্স বা পলিআইসোপ্রিন নির্মিত অ্যালার্জিন-মুক্ত কনডমও সুলভ।
সিনথেটিক
অ-তরুক্ষীর কনডমগুলির মধ্যে পলিআরথিন-নির্মিত কনডমগুলি সর্বাপেক্ষা সুলভ। এছাড়া অ্যাট-১০ রেসিন-এর মতো অন্যান্য সিনথেটিক উপাদানেও কনডম তৈরি হয়ে থাকে। সাম্প্রতিককালে পলিআইসোপ্রিন দিয়েও কনডম তৈরি হচ্ছে।
পলিইউরোথিন কনডমের ল্যাটেক্স কনডমের মতোই চওড়া ও মোটা হয়। অধিকাংশ পলিআরথিন কনডম ০.০৪-০.০৭ মিলিমিটার মোটা হয়ে থাকে। মহিলাদের কনডমের উপাদান হিসেবেও পলিআরথিন ব্যবহৃত হয়।
বেশ কয়েকটি ক্ষেত্রবিচারে পলিআরথিন ল্যাটেক্সের তুলনায় অনেক বেশি ভাল: ল্যাটেক্সের তুলনায় এটি অধিক পরিমাণে তাপ সহ্য করতে পারে, পলিআরথিন তাপমাত্রা বা অতিবেগুনি রশ্মির প্রতি ল্যাটেক্সের মতো সংবেদনশীল নয়। তাই এর ব্যবহার না করা অবস্থায় এটি রেখে দেওয়ার ক্ষেত্রে খুব একটা সাবধানী না হলেও চলে। এই অবস্থায় এই কনডম অনেক বেশি দিন রেখে দেওয়া যায়। এছাড়া এটি তেলভিত্তিক ল্যুব্রিকেন্টের সঙ্গে ব্যবহার করা যায়; এটি ল্যাটেক্সের তুলনায় কম অ্যালার্জিক এবং এর কোনো দুর্গন্ধ নেই। এই কনডমের এইচআইভি প্রতিরোধ ক্ষমতা ল্যাটেক্স কনডমের সমরূপ। এই কারণে এইচআইভি প্রতিরোধে এই কনডম মার্কিন ফুড অ্যান্ড ড্রাগ অ্যাডমিনিস্ট্রেশনের অনুমোদন পেয়েছে।
যদিও পলিআরথিন কনডম ল্যাটেক্স কনডমের তুলনায় কম স্থিতিস্থাপক এবং এই কনডমের ফেটে যাওয়ার সম্ভাবনা অনেক বেশি থাকে। তাছাড়া পলিআরথিন কনডমের দামও বেশি।
পলিআইসোপ্রিন প্রাকৃতিক রবার ল্যাটেক্সেরই সিনথেটিক সংস্করণ। এর দাম আরও বেশি। এতে ল্যাটেক্সের কিছু গুণ পাওয়া যায় (যেমন এটি অনেক নরম ও পলিআরথিন কনডমের তুলনায় বেশি স্থিতিস্থাপক)। এছাড়া ল্যাটেক্স অ্যালার্জিসৃষ্টিকারী প্রোটিনগুলিও এতে নেই।
মুহাররেম ইনজে
মুহাররেম ইনজে (জন্ম ৪ মে ১৯৬৪) একজন তুর্কি পদার্থবিদ্যার শিক্ষক, বিদ্যালয় অধ্যক্ষ, ক্রীড়া নির্বাহী ও রাজনীতিবিদ। তিনি মে ২০২১ সাল থেকে স্বদেশ দলের প্রতিষ্ঠাতা ও নেতা। তিনি পূর্বে চার মেয়াদে প্রজাতন্ত্রী জনতা দলের হয়ে তার নিজ শহর ইয়ালোভার সংসদ সদস্য ছিলেন, তিনি জুন ২০১০ থেকে আগস্ট ২০১৪ সালের মধ্যে সিএইচপির সংসদীয় দলের ভারপ্রাপ্ত চেয়ারম্যান হিসেবেও দায়িত্ব পালন করেছেন।
ইনজে বর্তমান চেয়ারম্যান কেমাল কিলিচদারোলুর বিরুদ্ধে দুবার সিএইচপির চেয়ারম্যান হিসেবে নির্বাচনে দাঁড়িয়েছেন: প্রথমবার সেপ্টেম্বর ২০১৪ সালে ১৮ আগস্ট ২০১৪-এ তুরস্কের রাষ্ট্রপতি নির্বাচনে দলের পরাজয়ের পর ও পরে ২০১৮ সালের ফেব্রুয়ারিতে।
২০১৮ সালের তুরস্কের রাষ্ট্রপতি নির্বাচনে সিএইচপির রাষ্ট্রপতি প্রার্থী হিসেবে ইনজে মাত্র ৩০ শতাংশের বেশি ভোট পেয়ে প্রথম রাউন্ডে ৫৩ শতাংশ ভোট পাওয়া বিজয়ী রেজেপ তাইয়িপ এরদোয়ানের পরে দ্বিতীয় স্থানে অধিকার করেন।
জীবনী
ইয়ালোভা প্রদেশের এলমালোক গ্রামে শেরিফ ও জেকিয়ে ইনজের পুত্র হিসেবে ইনজের জন্ম। তার পিতামহের পিতামহ গ্রিক মেসিডোনিয়ার আধুনিক সময়ের দ্রামা থেকে উদ্ভূত হয়েছিলো, তার মাতামহের দাদী আনাতোলিয়ার কৃষ্ণ সাগর উপকূলের রিজে থেকে উদ্ভূত হয়েছিলো। তিনি বালুকেসির বিশ্ববিদ্যালয়ের, নেজাতিবে শিক্ষা অনুষদের পদার্থবিজ্ঞান-রসায়ন থেকে স্নাতক হন এবং পরে একজন পদার্থবিজ্ঞানের শিক্ষক ও একটি বিদ্যালয়ের অধ্যক্ষ হিসেবে কাজ করেন। পরে, তিনি ফুটবল ক্লাব ইয়ালোভাস্পোরের প্রেসের প্রধান হিসেবে কাজ করেন। তিনি আধুনিক তুরস্কের প্রতিষ্ঠাতা মোস্তফা কামাল আতাতুর্কের ধারণাকে সমর্থনকারী একটি ধর্মনিরপেক্ষ সংগঠন আতাতুর্কীয় দর্শন সংগঠনের সভাপতি নির্বাচিত হন। তিনি উলকুকে বিয়ে করেন যার সাথে তার সালিহ আরদা নামে একটি পুত্র রয়েছে।
রাজনীতি
বাম|থাম্ব|[[প্রজাতন্ত্রী জনতা দল|সিএইচপির ইশতেহার উপস্থাপনার সময় মুহাররেম ইনজে, ২৬ মে ২০১৮]] ২০০২ সাল থেকে রেজেপ তাইয়িপ রেজেপ তাইয়িপ এরদোয়ানের ক্ষমতাসীন ন্যায়বিচার ও উন্নয়ন দলের বিরুদ্ধে তুরস্কের রাজনীতিতে প্রধান বিরোধীদের অন্যতম তীব্র কণ্ঠস্বর হিসেবে পরিচিত। তিনি তার বক্তৃতার মাধ্যমে সুপরিচিত হয়ে ওঠেন যা ইন্টারনেটে ব্যাপকভাবে শেয়ার করা হয়।
সিএইচপি সংসদীয় দলের নেতা কেমাল কিলিচদারোলু ও হাক্ক সুহা অকায় নির্বাচনের পর যথাক্রমে দলীয় নেতা ও উপনেতা হিসেবে ইনজে গোষ্ঠী নেতৃত্বের জন্য প্রতিদ্বন্দ্বিতা করেন এবং ৫৮ ভোট পেয়ে নির্বাচিত হন। তিনি ২০১১ ও ২০১৩ সালে পুনরায় নির্বাচিত হন এবং আগস্ট ২০১৪ সালে পদত্যাগ করার আগে  তিনি লেভেন্ত গক দ্বারা প্রতিস্থাপিত হন। ৩০ মার্চ ২০১৪-এ তুরস্কে স্থানীয় নির্বাচন অনুষ্ঠিত হয় ও ইয়ালোভা নির্বাচনে ইনজের দল সিএইচপি কোনমতে জয়ী হয়। যাইহোক, ইয়ালোভা নির্বাচন আবার অনুষ্ঠিত হওয়ার কথা ছিলো। ইনজে এই প্রক্রিয়ায় গুরুত্বপূর্ণ ভূমিকা পালন করেন ও সিএইচপির প্রার্থী ভেফা সালমান দ্বিতীয় নির্বাচনেও জয়লাভ করেন। ১৮ আগস্ট ২০১৪-এ ইনজে সিএইচপির চেয়ারম্যান পদের জন্য তার প্রার্থিতা ঘোষণা করেন কিন্তু সেপ্টেম্বর ২০১৪-এ ১৮তম প্রজাতন্ত্রী জনতা দলের বিশেষ সম্মেলনের সময় বাছাইপর্বে হেরে যান।
ফেব্রুয়ারি ২০১৮-এ ৩৬তম সিএইচপি সাধারণ সম্মেলনে দলীয় নেতৃত্বের জন্য তিনি আবারও কিলিচদারোলুর বিরুদ্ধে দাঁড়ান, কিন্তু তার প্রচেষ্টা আবারও ব্যর্থ হয়। কিলিচদারোলুর ৭৯০ ভোটের বিপরীতে তিনি প্রতিনিধিদের কাছ থেকে ৪৪৭ ভোট পান।
৩ মে ২০১৮-এ প্রজাতন্ত্রী জনতা দলের (সিএইচপি) রাষ্ট্রপতি পদপ্রার্থী হিসেবে ইনজেকে প্রকাশ করা হয়। পরের দিন, দলের নেতা কেমাল কিলিচদারোলু আনুষ্ঠানিকভাবে ইনজের জন্য সিএইচপির সমর্থন ঘোষণা করেন ও তার প্রার্থীতা আনুষ্ঠানিকভাবে ঘোষণা করা হয়। এর কিছু পরে, সিএইচপি প্রচারাভিযানের মৌসুমের জন্য প্রস্তুতি শুরু করে এবং প্রচারণার উপকরণ ও পণ্যদ্রব্য উৎপাদন শুরু করে। মে মাসের প্রথম দিকে এটি প্রকাশ করা হয় যে ইনজে প্রচারাভিযান হিসেবে "তুর্কিয়ে গুভেনজে মুহাররেম ইনজে" স্লোগানটি গ্রহণ করবে, যার আক্ষরিক অনুবাদ "মুহাররেম ইনজে তুরস্কের জন্য একটি আশ্বাস", এবং ৫ মে তার নিজ শহর ইয়ালোভায় একটি নির্বাচনী সমাবেশের মাধ্যমে এটি শুরু হবে।
রাষ্ট্রপতি এরদোয়ান পরবর্তীতে রাষ্ট্রপতি নির্বাচনের প্রথম রাউন্ডে ৫২.৬% ভোট পেয়ে ৩০.৬৪% ভোট প্রাপ্ত ইনজেকে পরাজিত করেন।
৩৭তম সিএইচপি সাধারণ সম্মেলনের পর দাবি করা হয়েছিলো যে ইনজে সেপ্টেম্বরে জাতীয় দল নামে একটি নতুন রাজনৈতিক দল প্রতিষ্ঠা করবে। তিনি প্রজাতন্ত্রী জনতা দলের সদস্য থাকাকালীন ৪ সেপ্টেম্বর ২০২০-এ স্বদেশ আন্দোলন নামে তার রাজনৈতিক প্ল্যাটফর্ম প্রতিষ্ঠা করেন। ৩১ জানুয়ারি ২০২১ তারিখে তিনি প্রজাতন্ত্রী জনতা দল থেকে পদত্যাগের ঘোষণা দেন এবং একই বছরের ৮ ফেব্রুয়ারি আনুষ্ঠানিকভাবে পদত্যাগ করেন।
২০২৩ সালের ফেব্রুয়ারিতে, স্বদেশ দলের নেতা মুহাররেম ইনজে ঘোষণা করেন যে তার দল ২০২৩ সালের তুরস্কের সাধারণ নির্বাচনের জন্য গণতান্ত্রিক বাম দল, বিজয় দল, সঠিক দল ও ন্যায়বিচার দলের সাথে একটি নির্বাচনী জোট নিয়ে আলোচনা করছে। ৬ মার্চ ২০২৩-এ মুহাররেম ইনজে তাদের হোয়াটসঅ্যাপ গ্রুপে একটি বার্তা পাঠিয়ে ৪ দলীয় জোটের আলোচনা থেকে বেরিয়ে যান।
সুলতানা রাজিয়া
রাজিয়া সুলতানা (১২০৫ - ১২৪০) (ফার্সি / উর্দূ: رضیہ سلطانہ) পুরো নাম সুলতান রাজিয়া-উদ-দুনিয়া ওয়া উদ্দিন ছিলেন সুলতান ইলতুৎমিসের কন্যা ও ভারতবর্ষের প্রথম মহিলা শাসক। তিনি একাধারে একজন ভালো প্রশাসক ও সেনাপতি ছিলেন; তাছাড়া যুদ্ধক্ষেত্রে একজন দক্ষ সৈন্য হিসেবে তার পরিচিতি ছিল। সুলতান ইলতুৎমিসের সবথেকে যোগ্য পুত্র সুলতানের জীবদ্দশায় মৃত্যু বরণ করলে সুলতান তার কন্যা রাজিয়া কে দিল্লির শাসক হিসেবে মনোনীত করে যান। যখনই ইলতুৎমিসের রাজধানী ছাড়তে হত, তিনি তখন তার কন্যা রাজিয়াকে শাসনভার বুঝিয়ে দিয়ে যেতেন। রাজিয়া ছিলেন সুলতানের জ্যেষ্ঠা কন্যা, বুদ্ধিমতী ও যুদ্ধবিদ্যায় পটু।
সুলতান ইলতুৎমিসের মৃত্যুর পর তার আরেক পুত্র রোকনুদ্দিন ফিরোজ দিল্লির শাসন কেড়ে নেন এবং প্রায় সাত মাসের মত শাসন করেন। ১২৩৬ সালে দিল্লির জনগণের সাহায্য নিয়ে রাজিয়া সুলতানা তার ভাইকে অপসারণ করে ক্ষমতায় আরোহণ করেন।
নাম ও উপাধি
ইংরেজি ইতিহাস বইসমূহে রাজিয়ার নাম Raḍiyya বা Raziyya হিসাবেও অনুবাদ করা হয়েছে। কিছু আধুনিক লেখক "সুলতানা" শব্দটি ব্যবহার করেন, এটি একটি ভুল নাম কারণ এর প্রকৃত অর্থ "নারী শাসক" না বরং "রাজার স্ত্রী"। রাজিয়া'র নিজস্ব মুদ্রাগুলো তাকে সুলতান জালালত আল-দুনিয়া ওয়াল-দ্বিন বা আল-সুলতান আল-মুয়াজ্জম রাজিয়ত আল-দ্বিন বিনতে আল-সুলতান নামে অভিহিত করে। সালতানাতের সংস্কৃত ভাষার শিলালিপি তাকে জাল্লালাদিন বলে, আর প্রায় সমসাময়িক ইতিহাসবিদ মিনহাজ তাকে সুলতান রাজিয়ত আল-দুনিয়া ওয়া'ল দিন বিনতে আল-সুলতান বলে অভিহিত করেন।
প্রারম্ভিক জীবন
রাজিয়া তার পূর্বসূরি কুতব আদ্-দ্বীন আইবাকের তুর্কি ক্রীতদাস (মামলুক) দিল্লি সুলতান শামসুদ্দিন ইলতুতমিশের ঘরে জন্মগ্রহণ করেন। রাজিয়া'র মা - কুতুব বেগম ছিলেন কুতুবুদ্দিন আইবেকের কন্যা এবং শামসুদ্দিন ইলতুতমিশের প্রধান স্ত্রী। রাজিয়া ইলতুতমিশের বড় মেয়ে এবং সম্ভবত তার প্রথম সন্তান ছিল। সুলতান রাজিয়া ছিলেন মুসলিম বিশ্বের প্রথম নারী শাসক । তৎকালীন সময়ে একজন নারী শাসককে মেনে নেয়ার মানসিকতা সমাজের ছিল না। সুলতান হিসেবে রাজিয়াকে নানা প্রতিবন্ধকতার সম্মুখীন হতে হয়েছে। রাজিয়ার সিংহাসনে আরোহণের ক্ষেত্রে প্রাদেশিক শাসনকর্তাদের মতামত উপেক্ষা করা হয় । এটিকে তারা অনিয়মজনিত বিষয় হিসেবে বিবেচনা করে রাজিয়াকে উৎখাতের জন্য দিল্লির দিকে যুদ্ধযাত্রা করেন, এমন কি প্রধানমন্ত্রী জুনাইদিও এতে যোগদেন।
শাসনকার্য
রাজিয়া সুলতানা সাম্রাজ্যে শান্তি শৃঙ্খলা ফিরিয়ে আনেন। শাসনকার্য দৃঃঢ়ভাবে পালন করার জন্য তিনি নারীত্বের আবরণ পরিত্যাগ করে, পুরুষের পোশাক গ্রহণ করেন। এই পোশাকে তিনি জনসম্মুখে, প্রশাসনে ও যুদ্ধক্ষেত্রে আসতেন। ব্যক্তিগত কর্মকর্তা হিসেবে রাজিয়া জালাল উদ্দিন ইয়াকুত নামক একজন ইথিওপিয়ান দাসকে নিয়োগ দেন। ইয়াকুতকে তিনি অত্যন্ত বিশ্বাস করতেন। এর ফলে তুর্কিরা রাজিয়ার বিরুদ্ধে ষড়যন্ত্রে নামেন। ১২৩৯ সালে লাহোরের তুর্কি গভর্নর বিদ্রোহ করে। রাজিয়া তার বিরুদ্ধে যুদ্ধ ঘোষণা করলে, গভর্নর প্রথমে পালিয়ে যান ও পরে ক্ষমা প্রার্থনা করেন। তারপর ভাতিন্ডার গভর্নর বিদ্রোহ করেন। রাজিয়া যখন তার বিরুদ্ধে ব্যবস্থা নিতে প্রস্তুত হচ্ছিলেন তখন তার তুর্কি কর্মকর্তারা তাকে ক্ষমতা থেকে অপসারণ করে এবং তার ভাই বাহারামকে সুলতান ঘোষণা করে। রাজিয়া ভাতিন্ডার গভর্নরকে বিয়ে করে তার সাহায্যে ক্ষমতা ফিরে পাবার চেষ্টা করেন। কিন্তু রাজিয়া সুলতানা পরাজিত হন ও পলায়ন করেন। নারী হওয়ার কারণে ও প্রকাশ্যে পর্দাপ্রথার বিরোধী হয়ে শাসনকাজ পরিচালনা করার জন্য উলেমা ও প্রভাবশালী শ্রেনীর বিরাগভাজন হয়েছিলেন তিনি। তার বিরুদ্ধে ষড়যন্ত্র অব্যাহত ছিল। এরকম নানান ষড়যন্ত্রের একটি অংশ ছিলো চল্লিশ জন ক্রীতদাসদের সমন্বয়ে গঠিত “চল্লিশ চক্র” বা তার্কান-ই-চিহালগানী। ১২৪০ পলায়নকালে তার একজন ভৃত্য যে কিনা এই চক্রের অন্তর্ভুক্ত ছিল, তাকে খাদ্যে বিষ দিয়ে হত্যা করে। এই ভৃত্যই তাকে আশ্রয় দিয়েছিল।
সমাধি
রাজিয়া সুলতানার সমাধিস্থল নিয়ে বিতর্ক আছে। একটি মত অনুসারে তার দেহ হরিয়ানার কোইথালে সমাধিস্থ আছে, অপরদিকে মনে করা হয় তার সমাধি পুরোনো দিল্লীর বুলবুল-ই-খানা মহল্লায় আছে। পুরোনো দিল্লীর সমাধিটি বর্তমানে ভারতীয় পুরাতত্ব সর্বেক্ষণ দ্বারা সংরক্ষিত।
জনপ্রিয় গণমাধ্যমে
তার জীবনী নিয়ে ১৯৮৩ সালে কামাল আমরোহীর পরিচালনায় তৈরী হয় চলচ্চিত্র "রাজিয়া সুলতান"।
পাণ্ডবলীলা
পাণ্ডব লীলা বা পাণ্ডব নৃত্য ( সংস্কৃত ; আক্ষরিক অর্থে "পান্ডবদের খেলা" এবং " পান্ডবদের নৃত্য" ) হল গান, নৃত্য এবং আবৃত্তির মাধ্যমে হিন্দু মহাকাব্য মহাভারতের গল্পগুলির প্রদর্শন। এই লোকধারাটি ভারতের উত্তরাখণ্ডের গাড়ওয়াল অঞ্চল -এর সাংস্কৃতিক ঐতিহ্যের পরিচায়ক। পাণ্ডবরা হলেন মহাভারত মহাকাব্যের পাঁচটি প্রধান চরিত্র এবং গ্রামের অপেশাদারর শিল্পীরা পাঁচ পান্ডবের বেশ ধারন করে এই বিশেষ অনুষ্ঠান পরিবেশন করেন। নৃত্যের সাথে সাথে ঢোল, দামাউ এবং ভাঙ্কোর ইত্যাদি বাদ্যযন্ত্রের মাধ্যমে বাজনা সঙ্গত করা হয়। এই আঞ্চলিক অনুষ্ঠান স্থানীয় বিভিন্ন গ্রামে সাধারণত তিন দিন থেকে এক মাস সময় পর্যন্ত অনুষ্ঠিত হয়। এই অনুষ্ঠান অত্যন্ত জনপ্রিয় এবং প্রচুর ভিড় আকর্ষণ করে। এটি বছরের একটি গুরুত্বপূর্ণ সাংস্কৃতিক পরিবেশন। নাটকে অংশগ্রহনকারী অভিনেতারা চরিত্রের  সাথে একাত্ম হয়ে যান এবং  স্বতঃস্ফূর্ত অভিনয়ের মাধ্যমে নৃত্য পরিবেশন করেন।
ইতিহাস এবং ঐতিহ্য
পাণ্ডব লীলার উৎপত্তির গল্প হিন্দু ইতিহাসের সাথে মিশে আছে। এর একটি গুরুত্বপূর্ণ বৈশিষ্ট্য এই যে সর্বদা গ্রামের অপেশাদার অভিনেতা ও শিল্পীরাই এতে অংশগ্রহন করতে পারবেন। পেশাদার শিল্পীরা এতে অংশগ্রহন করতে পারেন না। সাধারণত উত্তরাখণ্ডের রাজপুত বংশের ব্যাক্তিরা অনুষ্ঠানের পৃষ্ঠপোষক। পাণ্ডব লীলার অন্তর্ভুক্ত একটি অনুষ্ঠানকে প্রায়ই শ্রাদ্ধ নামে অভিহিত করা হয় যা আসলে পূর্বপুরুষদের উপাসনার একটি হিন্দু রীতি এবং এই লীলাকে পূর্বপুরুষদের উপাসনার একটি প্রতীক হিসাবে দেখা হয়। আজ, অনেক গাড়োয়ালি নিজেদের পাণ্ডবদের বংশধর হিসেবে আত্ম-পরিচয় দেয়। এই অনুষ্ঠানগুলি সাধারণত নভেম্বর এবং ফেব্রুয়ারি মাসের মধ্যে অনুষ্ঠিত হয়। একটি নির্দিষ্ট গ্রাম প্রতি বছর এটি আয়োজন করতে পারে না। আঞ্চলিক মানুষজন লীলা দেখার জন্য আশেপাশের গ্রামে গমন করে।  জনৈক লেখক স্যক্সের উদ্ধৃতি অনুযায়ী গাড়োয়ালিরা এই পান্ডব লীলা এমন একটি স্থানে অনুষ্ঠিত করে যার অবস্থান আশেপাশের গ্রাম থেকে সামান্য হাঁটাপথের দূরত্বে হয়।
প্রতিটি গ্রাম তার নিজস্ব ভিন্নতা ও বৈশিষ্ট্য দিয়ে অনুষ্ঠানটি উপস্থাপিত করে। কেউ কেউ গানে আবার কোনো অঞ্চল নাটকের উপস্থাপনায় বেশি জোর দেয়। অনুষ্ঠান রাতে শুরু হয় এবং ভোর পর্যন্ত চলে। অনুষ্ঠানে মহাকাব্যের পর্বগুলি কোন রৈখিক ক্রমে সঞ্চালিত হয় না, কারণ মহাকাব্যের গল্প বোঝানোর এই অনুষ্ঠানের উদ্দেশ্য নয় বরং শিল্পী বা গ্রামবাসীদের পরিচিত ও নির্দিষ্ট দৃশ্যগুলি নাচ বা অভিনয়ের মাধ্যমে পরিবেশন করে আনন্দ দেওয়াই মূল উদ্দেশ্য। অনুষ্ঠানের অগ্রগতির সাথে সাথে গল্পের অগ্রগতি এবং ক্রিয়া তীব্র হতে থাকে এবং পরের দিন সকাল পর্যন্ত চলতে থাকে। এই অনুষ্ঠানের সর্বাধিক প্রতীক্ষিত পর্বগুলি হল বাবা ও ছেলে অর্থাৎ অর্জুন এবং নাগার্জুনের মধ্যে একটি যুদ্ধ, যা গেইন্ডা (গন্ডার) নামে পরিচিত, এই গল্পে অর্জুন তার পুত্রের গন্ডারকে হত্যা করে। নাটকে ব্যবহৃত অস্ত্রগুলির যাতে শক্তিক্ষয় না হয় তার জন্য অস্ত্রগুলিকে পূজা করা হয় এবং কখনও তাদের মাটিতে রাখা হয় না বা ভূমিস্পর্শ করানো হয়না। পরবর্তী লীলা সম্প্রচার হওয়ার সময় পর্যন্ত তাদের যত্ন নেওয়া হয়। স্বল্প একদিনের ব্যবধানে দীর্ঘ মহাকাব্য মহাভারতের সমগ্র রচনার পুঙ্খানুপুঙ্খ নাটকীয় রূপান্তর করা কার্যত অসম্ভব, তাই অভিনয়শিল্পীরা প্রদর্শনীর জন্য কিছু বিশেষ পর্ব বেছে নেন ও তাদের নাট্য পরিবেশনা উপস্থাপন করে দর্শকদের মনোরঞ্জন করেন।
বুরহাম, ফিলিস্তিন
বুরহাম ( بُرهام  ) হল ফিলিস্তিনি একটি গ্রাম, রামাল্লায় ও আল-বিরেহ গভর্নোরেটে অবস্থিত। এটি রামাল্লায় থেকে বারো কিলোমিটার উত্তরে অবস্থিত। নিকটবর্তী বৃহত্তম শহর বীর জেইট দক্ষিণ-পূর্বে অবস্থিত। বুরহামের গড় উচ্চতা সমুদ্রপৃষ্ঠ থেকে ৬৮০ মিটার। গ্রামটি ফিলিস্তিনের উপর বাইজেন্টাইন সাম্রাজ্যের শাসনের সময় প্রতিষ্ঠিত হয়েছিল।
অবস্থান
বুরহাম রামাল্লা থেকে ৯.৮ কিমি উত্তরে অবস্থিত। এটার সীমান্তে রয়েছে- পূর্বে  আতারা এবং বীরজেইত, উত্তরে উম্মে সাফা ও জিবিয়া, পশ্চিমে কুবার, আর দক্ষিণে বীর জেইত এবং কুবার।
ইতিহাস
রোমান, বাইজেন্টাইন এবং মামলুক যুগের শের্ড এখানে পাওয়া গেছে।
অটোমান যুগ
উসমানীয় যুগের গোড়ার দিকের শেডও পাওয়া গেছে। দিয়ার বুরহান নামের আদমশুমারি অধীনে এটা ১৫৩৮-১৫৩৯ সালে তালিকাভুক্ত হয়েছিল।
১৮৩৮ সালে এটি বনি জেইদ প্রশাসনিক অঞ্চলের একটি মুসলিম গ্রাম হিসাবে উল্লেখ করা হয়েছিল।
১৮৬৩ সালে ভিক্টর গুয়েরিন উল্লেখ করেছিলেন যে, এটি তিনটি ভাগে বিভক্ত ছিল। তিনি আরও উল্লেখ করেছেন "একটি প্রাচীন শিলা-কাটা সমাধি যা একটি রুক্ষ সেপুলক্রাল চেম্বার নিয়ে গঠিত যেখানে শুধুমাত্র একটি কোকা রয়েছে এবং তার আগে একটি ভেস্টিবুল ছিল। এখানে এবং সেখানে খারাপভাবে খনন করা পাথরের তৈরি পুরানো ভিত্তিও রয়েছে। সম্ভবত একটি প্রাচীন গির্জার ধ্বংসাবশেষও রয়েছে।"
প্রায় ১৮৭০ সালের একটি সরকারী অটোমান গ্রামের তালিকা দেখায় যে এটিতে মোট ১৪টি বাড়ি এবং ৬৯ জন জনসংখ্যা ছিল, যদিও জনসংখ্যার সংখ্যা শুধুমাত্র পুরুষদের অন্তর্ভুক্ত ছিল।
১৮৮২ সালে, পিইএফ এর ওয়েস্টার্ন প্যালেস্টাইন জরিপ (এসডব্লিউপি) খুরবেত বুরহাইমকে বর্ণনা করেছে: "উচ্চ মাটিতে কয়েকটি ঘর ছিল।" তারা আরও উল্লেখ করেছে যে, এটি "একটি ধ্বংসপ্রাপ্ত গুহাস গ্রাম। এটিতে এখনও কিছু কৃষক বসবাস করে।"
ব্রিটিশ ম্যান্ডেট যুগ
ব্রিটিশ ম্যান্ডেট কর্তৃপক্ষ দ্বারা পরিচালিত ফিলিস্তিনের ১৯২২ সালের আদমশুমারিতে, বুরহামের জনসংখ্যা ছিল ৭৪ জন মুসলমান, ১৯৩১ সালের আদমশুমারির সময় ২৬টি বাড়িতে ১২২ জন, এখনও সবাই মুসলিম।
১৯৪৫ সালের পরিসংখ্যানে, জনসংখ্যা ছিল ১৫০ জন মুসলমান, তখন একটি সরকারী ভূমি ও জনসংখ্যা জরিপ অনুসারে মোট ভূমির পরিমাণ ছিল ১৫৮৯ ডুনাম। এর মধ্যে ১৯১টি আবাদ এবং সেচযোগ্য জমির জন্য, ৭৮৭টি শস্যের জন্য, এবং ৬টি ডুনামকে নির্মিত এলাকা হিসাবে শ্রেণীবদ্ধ করা হয়েছিল।
জর্ডান যুগ
১৯৪৮ সালের আরব-ইসরায়েল যুদ্ধের পরিপ্রেক্ষিতে এবং ১৯৪৯ সালের যুদ্ধবিগ্রহ চুক্তির পর, বুরহাম জর্ডানের শাসনের অধীনে আসে।
১৯৬১ সালের জর্ডানের আদমশুমারিতে ১৬৭ জন বাসিন্দা পাওয়া গেছে।
১৯৬৭ সালের পর
১৯৬৭ সালে ছয় দিনের যুদ্ধের পর থেকে, বুরহাম ইসরায়েলি দখলে রয়েছে।
১৯৯৫ সালের চুক্তির পর, ৯৮% গ্রামের জমি এলাকা বি ভূমি হিসাবে সংজ্ঞায়িত করা হয়েছে, বাকি ২% এলাকা সি হিসাবে সংজ্ঞায়িত করা হয়েছে।
ফিলিস্তিনি কেন্দ্রীয় পরিসংখ্যান ব্যুরো অনুসারে, ২০০৬ সালের মাঝামাঝি সময়ে বুরহামের জনসংখ্যা ছিল ৫৬৫। পিসিবিএস দ্বারা ২০০৭ সালের আদমশুমারিতে, শহরে ৬১৬ জন লোক বাস করত।
রোস্ট (বাংলাদেশি খাবার)
রোস্ট একটি বাঙালি খাবার, সম্ভবত পুরান ঢাকা, বাংলাদেশ (একসময়কার পূর্ব বাংলা, বর্তমান বাংলাদেশ ) থেকে উদ্ভূত। খাবারটি মুঘল সাম্রাজ্যের মুঘলাই রন্ধনপ্রণালী দ্বারা প্রভাবিত। রোস্ট প্রধানত জনপ্রিয় ঝাল এবং হাল্কা মিষ্টির সমন্বয়ে তৈরি সেজন্য।  খাবারটি বিভিন্ন আঞ্চলিক রূপের বিকাশ করেছে।
বাংলায় প্রায় সব উৎসব বা অনুষ্ঠানের সময় রোস্ট তৈরি করা হয়, বিশেষ করে ঈদুল ফিতরের সময়, যেখানে এটি সর্বদা অন্তর্ভুক্ত একটি গুরুত্বপূর্ণ খাবার।খাবারটি তৈরি করা হয় যখন সাধারণত গুরুত্বপূর্ণ অতিথিরা বেড়াতে আসেন। রোস্ট বাংলাদেশের ঢাকা-র পাশাপাশি রাজশাহী এবং বগুড়ার রেস্তোরাঁয় খুব জনপ্রিয়।
প্রভাব
খাবারটি মূলত বাংলার সুলতান এবং মুঘল সম্রাটদের মুঘল খাবার দ্বারা প্রভাবিত হয়েছিল। পারস্য এবং আরবরা তাদের খাবারে প্রচুর পরিমাণে সুগন্ধযুক্ত মশলা এবং সামান্য পরিমাণ ব্যবহার করত। রোস্ট এই ধরনের রন্ধনশৈলীকে প্রতিফলিত করে যখন দশটিরও বেশি বিভিন্ন মশলা ব্যবহার করা হয় অথচ সবই হালকা এবং পরিবর্তে আরও সমৃদ্ধ এবং সুগন্ধযুক্ত স্বাদ যোগ করে। রসুন এবং কাঁচা মরিচ এবং প্রচুর ঘি ব্যবহারের মাধ্যমে রোস্ট এখনও তার বাংলা প্রভাবের বেশিরভাগই বহন করে।
ইতিহাস
ধারণা করা হয়, রোস্ট সর্বপ্রথম পুরান ঢাকায় (তৎকালীন সুবাহ বাংলার রাজধানী) তৈরি করা হয়েছিল, যা শহরের নবাব ও জমিদারদের জন্য মুসলিম বাবুর্চিগণ তৈরি করেছিলেন। এটি মোঘলাই রন্ধনপ্রণালী এবং বাঙালি রন্ধনপ্রণালীকে একত্রিত করার জন্য তৈরি করা হয়েছিল। প্রচুর পরিমাণে বিদেশী মশলা যেমন জাফরান এবং প্রচুর পরিমাণে ঘি এবং বাংলায় ব্যবহৃত ঐতিহ্যবাহী বাঙালি মশলা ও মিষ্টি ব্যবহার করে তৈরি করা হত রোস্ট। খাবারটি মূলত পুরানো ঢাকার মধ্যেই সীমাবদ্ধ ছিল কিন্তু পূর্ববঙ্গ এবং আসাম সৃষ্টির পর যখন ঢাকাকে প্রাদেশিক রাজধানী করা হয়, তখন শহরের খাবারগুলি জনপ্রিয় হতে শুরু করে কারণ ভ্রমণকারীদের সংখ্যা বেড়ে গিয়েছিল এবং তারা সবাই প্রায় খাবারটিকে পছন্দ করেছিল। যখন পূর্ববঙ্গ সৃষ্টি হয় এই খাবারটি প্রদেশের অন্যতম জনপ্রিয় খাবার হয়ে ওঠে। আধুনিক বাংলাদেশে, রোস্ট হল প্রতিটি বিশেষ অনুষ্ঠানে খাওয়া অন্যতম জনপ্রিয় খাবার।
পেইটন এলিজাবেথ লি
পেইটন এলিজাবেথ লি (জন্ম মে ২২, ২০০৪ ) একজন মার্কিন অভিনেত্রী। তিনি মার্কিন শিশুতোষ চ্যানেল ডিজনি চ্যানেল এ প্রচারিত হাস্যরস ধারাবাহিক এন্ডি ম্যাক এ শিরোনামিক ভূমিকায় অভিনয় করার জন্য পরিচিত।
কর্মজীবন
লি এন্ডি ম্যাক ধারাবাহিকটিতে অভিনয় করার পূর্বে, মার্কিন টেলিভিশন চ্যানেল শোটাইম এ প্রচারিত হাস্যরস দৃশ্যকাব্যিক ধারাবাহিক শেইমলেস এ একজন "মেয়ে জোয়ান" ভূমিকায় এবং মার্কিন টেলিভিশন চ্যানেল সিবিএস এ প্রচারিত রাজনৈতিক দৃশ্যপট সমৃদ্ধ ধারাবাহিক  স্কেন্ডাল এ "ভায়লেট" যিনি একজন "স্পেলিং বি" চ্যাম্পিয়ন, তার ভূমিকায় অভিনয় করেন।
২০১৭ সালের ৭ই এপ্রিল, ডিজনি চ্যানেলে তার অভিনীত ধারাবাহিক এন্ডি ম্যাক প্রথম দেখানো হয়। যখন লিকে মূল অভিনেত্রী হিসেবে এন্ডি ম্যাক অভিনয় করতে দেয়া সম্পর্কে নির্বাহী প্রযোজক টেরি মিন্সকি কে জিজ্ঞাসা করা হয়েছিল, তখন তিনি বলেন: "তিনি এটা পছন্দ করেছিলেন যে, লিকে দেখে মনে হয় না যে সে শিশু-তারকার তালিকায় আছে", পরে আরো নিদৃষ্ট করেন যে, "পেইথন সম্পর্কে বিশিষ্ট করে বলতে গেলে বলা যায়, সে খুব সহজেই এই ভূমিকাটির দৃশ্যকাব্যিক এবং হাস্যরসমূলক এই উভয় দিকটিতেই পরিচারনা করতে পারে।"
সাউথখালী ইউনিয়ন
সাউথখালী ইউনিয়ন বাংলাদেশের খুলনা বিভাগের বাগেরহাট জেলার শরণখোলা উপজেলার একটি প্রশাসনিক অঞ্চল। এটি ৯৫.০৫ কিমি২ (৩৬.৭০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৯,১০০ জন।
ভৌগোলিক অবস্থান
ভৌগোলিক অবস্থান অনুযায়ী ইউনিয়নটির উত্তরে- শরনখোলা উপজেলা,দক্ষিণে সাউথখালী ইউনিয়ন,পূর্বেঃ বাগেরহাট জেলার বড় নদী বলেশর, পশ্চিমে- সুন্দরবন অবস্থিত।
বিক্রম বিধানসভা কেন্দ্র
অবস্থান
বিক্রম বিধানসভা কেন্দ্রটি বিহটা সমষ্টি ব্লকের কাউদিয়া, বিন্দল, কুঞ্জওয়া, মাছছলপুর লাই, সৈয়দাবাদ, উজিরপুর, নাগর, যমুনাপুর ও তারানগর গ্রাম পঞ্চায়েত নিয়ে গঠিত।
অস্ট্রিয়ার ফ্রীডম পার্টি
thumbnail|অস্ট্রিয়ার ফ্রীডম পার্টি লোগো অস্ট্রিয়ার ফ্রিডম পার্টি (Freiheitliche Partei Österreichs, এফপিও) হল অস্ট্রিয়ার একটি ডানপন্থী পপুলিস্ট এবং জাতীয়-রক্ষণশীল রাজনৈতিক দল। সেপ্টেম্বর ২০১৯ থেকে ১ জুন ২০২১ পর্যন্ত এর নেতৃত্বে ছিলেন নরবার্ট হোফার এটি জাতীয় কাউন্সিলের পাঁচটি দলের মধ্যে তৃতীয় বৃহত্তম এবং ২০১৯ সালের আইনসভা নির্বাচনে ১৮৩টি আসনের মধ্যে ৩০টি আসনে জিতেছিল, ১৬.২% ভোট পেয়ে। এটি নয়টি রাজ্যের সমস্ত আইনসভায় প্রতিনিধিত্ব করে এবং দুটি রাজ্য মন্ত্রিসভার সদস্য (উভয়টিই প্রপোর্জ সিস্টেমের অধীনে কাজ করে)। ইউরোপীয় স্তরে, এই দল আইডেন্টিটি অ্যান্ড ডেমোক্রেসি পার্টির একজন প্রতিষ্ঠাতা সদস্য এবং এর ইউরোপীয় সংসদের তিন সদস্য (এমইপি) আইডেন্টিটি অ্যান্ড ডেমোক্রেসি (আইডি) দলের সাথে বসেন।
অস্ট্রিয়ার সমাজবাদী গণতন্ত্রী পার্টি
thumb|right অস্ট্রিয়ার সমাজবাদী গণতন্ত্রী পার্টি (Sozialdemokratische Partei Österreichs) অস্ট্রিয়ার একটি সমাজবাদী গণতন্ত্রী রাজনৈতিক দল। এই দলটি ১৮৮৯ সালে প্রতিষ্ঠিত হয়।
দলটির নেতা হলেন Alfred Gusenbauer ।
দলটির তরুণ সংগঠন হল Sozialistische Jugend Österreich ।
২০০২ সালের সংসদীয় নির্বাচনে দলটি ১ ৭৯২ ৪৯৯ ভোট পেয়েছিল (৩৬.৫১%, ৬৯টি আসন) ।
২০০৪ সালের রাষ্ট্রপতি নির্বাচনে দলটির প্রার্থী Heinz Fischer ২ ১৬৬ ৬৯০ ভোট (৫২.৪%) পেয়ে জয়লাভ করেন।
ইউরোপীয় পার্লামেন্টে এই দলের ৭টি আসন রয়েছে।
দলটি সোশালিস্ট ইন্টারন্যাশনাল নামক সমাজবাদী আন্তর্জাতিক সংগঠনের সাথে জড়িত।
পিয়ের বোমার্শে
পিয়ের বোমার্শে (২৪ জানুয়ারি ১৭৩২- ১৮ মে ১৭৯৯) ছিলেন একজন ফরাসি বহুবিদ্যাজ্ঞ (polymath)। তিনি ছিলেন একাধারে উদ্ভাবক, নাট্যকার, সংগীতশিল্পী, কূটনীতিক, গুপ্তচর, প্রকাশক, উদ্যানবিদ, অস্ত্র ব্যবসায়ী, বিদ্রোহী, অর্থশাসক এবং বিপ্লবী।
তিনি ফ্রান্সে জন্মগ্রহণ করেন এবং উদ্ভাবক ও সঙ্গীত গুরু হিসাবে Louis XV আদালতে প্রভাবশালী হয়ে ওঠেন। তিনি অনেক গুরুত্বপূর্ণ ব্যবসা এবং সামাজিক যোগাযোগ তৈরি করেছেন,একজন কূটনীতিক এবং গুপ্তচর হিসাবে বিভিন্ন ভূমিকা পালন করেছেন এবং ব্যয়বহুল আদালতের যুদ্ধের একটি সিরিজে তার খ্যাতি ক্ষুণ্ণ করার আগে একটি উল্লেখযোগ্য ভাগ্য অর্জন করেছেন।
প্রেমা নারায়ণ
প্রেমা নারায়ণ (জন্মঃ ১৯৫৫) ভারতের একসময়কার চলচ্চিত্র অভিনেত্রী ছিলেন। তিনি হিন্দি এবং বাংলা চলচ্চিত্রে অভিনয় করতেন। ১৯৭১ সালে তিনি ফেমিনা মিস ইন্ডিয়া ওয়ার্ল্ড খেতাব জেতেন। এবং একই বছর বিশ্বসুন্দরী প্রতিযোগিতা 'মিস ওয়ার্ল্ড'-এ ভারতের প্রতিনিধিত্ব করেছিলেন।
পিয়ের বোমার্শে
আমেরিকান স্বাধীনতার প্রথম দিকের ফরাসি সমর্থক,বোমার্শে স্বাধীনতা যুদ্ধের সময় আমেরিকার বিদ্রোহীদের পক্ষে ফরাসি সরকারকে অভিযুক্ত করেন। ১৭৭৮ সালে ফ্রান্সের আনুষ্ঠানিক প্রবেশের কয়েক বছর আগে বোমার্শে ফরাসি ও স্প্যানিশ সরকারগুলির কাছ থেকে বিদ্রোহীদের অস্ত্র সরবরাহ ও আর্থিক সহায়তার জন্য গোপন সহায়তা তত্ত্বাবধান করেছিল। তিনি পরে প্রকল্পে ব্যক্তিগতভাবে বিনিয়োগ করা টাকা পুনরুদ্ধারের জন্য সংগ্রাম করেছিলেন। ফরাসি বিপ্লবের প্রাথমিক পর্যায়ে বায়ামার্কাইজও অংশগ্রহণকারী ছিলেন। সম্ভবত তিনি সবচেয়ে ভাল পরিচিত তার নাটকীয় কাজগুলির জন্য, বিশেষ করে তিনটি ফিগারো খেলে।
প্রেমা নারায়ণ
প্রাথমিক জীবন
প্রেমা নারায়ণ পশ্চিমবঙ্গে জন্মগ্রহণ করেন। তিনি অভিনেত্রী অনিতা গুহের আত্মীয় ছিলেন।
পিয়ের বোমার্শে
প্রাথমিক জীবন
বোমার্শে ১৭৩২ সালের ২৪ জানুয়ারি প্যারিসের রুই সেন্ট-ডেনিস-এ জন্মগ্রহণ করেন। আন্দ্রে-চার্লস ক্যারনের ছয়জন বেঁচে থাকা শিশুদের মধ্যে তিনি একমাত্র ছেলে ছিলেন। তার পরিবার পূর্বে হুগিনটস ছিল,কিন্তু ন্যান্টসের এডিক্ট বাতিল করার পর রোমান ক্যাথলিকবাদে রূপান্তরিত হন। পরিবারটি আরামদায়ক মধ্যবিত্ত ছিল এবং বোমার্শেের একটি শান্তিপূর্ণ ও সুখী শৈশব ছিল। সে যদিও একটি ক্যাথলিক হিসেবে জন্মগ্রহণ করেছিল, তবও বায়ুমারচিস প্রোটেস্ট্যান্টের জন্য একটি সহানুভূতি বজায় রেখেছিল।
প্রেমা নারায়ণ
কর্মজীবন
একটি স্কুলে প্রেমা প্রথমে শিক্ষকতা করতেন, এরপর তিনি মডেলিং করার সিদ্ধান্ত নেন। ১৯৭১ সালের ফেমিনা মিস ইন্ডিয়া তে তিনি খেতাব জিতেছিলেন 'ফেমিনা মিস ইন্ডিয়া ওয়ার্ল্ড' হিসেবে, মিস ওয়ার্ল্ড এ উনি অংশ নিলেও জিততে পারেননি এবং উনি প্যাসিফিক সুন্দরী প্রতিযোগিতায় ১ম রানার-আপ হয়েছিলেন।
পিয়ের বোমার্শে
বিবাহ এবং নতুন নাম
১৭৭৫ সালে বোমার্শে মেডেলিন-ক্যাথরিন অবার্টিন নামে এক বিধবা মহিলার সাথে দেখা করেছিলেন এবং পরের বছর তাকে বিয়ে করেন। তিনি বোমার্শেকে একটি রাজ্য অফিস সুরক্ষিত করতে সহায়তা করেছিলেন। তার বিয়ের অল্প সময় পরে, তিনি "পিয়েরে-অগস্টিন কারণ ডি বোমার্শে" নামটি গ্রহণ করেছিলেন, যা তিনি "লে বোইস মার্কাইস" থেকে পেয়েছিলেন,যা তার নতুন স্ত্রীর একক জমির নাম। তিনি বিশ্বাস করতেন যে নামটি গ্রেন্ডার এবং আরও অভিজাত হিসাবে শোনা যাচ্ছে এবং একই সাথে অস্ত্রের একটি বিস্তৃত কোট গৃহীত হয়েছিল। এক বছরেরও কম সময় পরে তার স্ত্রী মারা যান, যা তাকে আর্থিক সমস্যায় ডুবিয়ে দেয়।
প্রেমা নারায়ণ
অভিনয় জীবন
ফেমিনা মিস ইন্ডিয়া জিতার পর তিনি চলচ্চিত্রে অভিনয়ের প্রস্তাব পাওয়া শুরু করেন। তিনি মূলত সহ-অভিনেত্রী কিংবা নৃত্যশিল্পী বা ছোটোখাটো চরিত্রে অভিনয়ের সুযোগ পেতেন। ১৯৭৬ সালে তিনি সেরা সহ-অভিনেত্রী বিষয়শ্রেণীতে ফিল্মফেয়ার পুরস্কার পেয়েছিলেন।
পিয়ের বোমার্শে
নাট্যকার
বোমার্শে স্পেনের কনসাল হওয়ার আশা করেছিলেন, কিন্তু তার আবেদন বাতিল হয়ে যায়। পরিবর্তে তিনি তার ব্যবসায়িক বিষয় বিকাশে মনোনিবেশ করেন এবং নাটক লেখার প্রতি আগ্রহ দেখাতে শুরু করেন। তিনি ইতিমধ্যে ব্যক্তিগত শ্রোতাদের জন্য স্বল্প প্রহসনের লেখার জন্য পরীক্ষা-নিরীক্ষা করেছিলেন, কিন্তু  থিয়েটারের হয়ে লেখার উচ্চাভিলাষ হয়ে ওঠে। লেখক হিসাবে তার নামটি তার প্রথম নাটকীয় নাটক 'ইউজিনি'(Eugénie) দিয়ে প্রতিষ্ঠিত হয়েছিল, যা ১৭৬৭ সালে কমডি ফ্রেঞ্চাইসে প্রিমিয়ার হয়েছিল। এটি ১৭৭০ সালে আরও একটি নাটক, 'লেস ডিউক্স অ্যামিস'(Les Deux amis)দ্বারা অনুসরণ করা হয়েছিল।
প্রেমা নারায়ণ
ব্যক্তিগত জীবন
তিনি রাজীব নামে একজন আইনজীবীকে বিয়ে করেছেন। এই দম্পতির ২ ছেলে রয়েছে।
পিয়ের বোমার্শে
ফিগারো নাটক
বোমার্শেের ফিগারো নাটকগুলি হলেন লে বার্বিয়ার ডি সাভিল, লে মারিয়েজে দে ফিগারো এবং লা মেরে কোপেবল। ফিগারো এবং কাউন্ট আলমাবিভা, সম্ভবত তার স্পেনে ভ্রমণের ক্ষেত্রে দু'টি চরিত্রই কল্পনা করেছিলেন, যা তিনটি নাটকেই উপস্থিত ছিলো। তারা ফরাসি বিপ্লবের আগে, সময়কালে এবং পরে সামাজিক মনোভাবের পরিবর্তনের পরিচায়ক। আলমাভিভা এবং রোসিনের প্রোটোটাইপগুলি প্রথম লিন্ডার এবং পাউলিন নামে সংক্ষিপ্ত এবং অসম্পূর্ণ নাটক 'লে স্যাক্রিস্টাইন' নামে প্রকাশিত হয়েছিল, যেখানে লিন্ডার তার বৃদ্ধ স্বামীর নজরদারিতে পাওলিনের সাথে দেখা করার জন্য নিজেকে সন্ন্যাসী এবং সংগীত শিক্ষক হিসাবে ছদ্মবেশ ধারণ করেছিলেন। বোমার্শে এটি প্রায় ১৭৬৫ সালের দিকে লিখেছিলেন এবং এটিকে "স্পেনীয় রীতির অনুকরণ করে একটি অন্তর্বর্তী" হিসাবে অভিহিত করেছিলেন। স্বাভাবিকভাবেই, এই পাতলা পর্দার সরকারী সমালোচনা বিরোধিতা ছাড়াই যায়নি। বোমার্শেের নাটকটির একটি পাণ্ডুলিপিটি পড়ার পরে, রাজা লুই চতুর্দশ বলেছিলেন যে "এই ব্যক্তির সমস্ত কিছুকে সরকারে সম্মানিত করতে হবে" এবং এটি সম্পাদন করতে দিতে অস্বীকার করেছিলেন। কিছুটা কম হলেও ফিগারো নাটকগুলি আধা-আত্মজীবনীমূলক।
'লে বার্বিয়ার' ১৭৭৫ সালে প্যারিসে প্রিমিয়ার হয়েছিল। এর এক বছর পরে লন্ডনে একটি ইংরেজি অনুবাদ প্রিমিয়ার হয়েছিল এবং এর পরে অন্যান্য ইউরোপীয় দেশগুলিতে অভিনয়ও হয়েছিল।
'লে মারিয়েজ' শুরুতে সেন্সর দ্বারা ১৭৮১ সালে পাস করা হয়েছিল, তবে শীঘ্রই একটি ব্যক্তিগত পাঠের পরে লুই চতুর্দশ দ্বারা সম্পাদন করা নিষিদ্ধ করা হয়েছিল। রানী ম্যারি-অ্যান্টিয়েট এই নিষেধাজ্ঞার জন্য দুঃখ প্রকাশ করেছিলেন। পরের তিন বছরে, বোমার্শে নাটকটি অনেকবার ব্যক্তিগত পড়ার পাশাপাশি সেন্সরটি পাস করার চেষ্টা করার জন্য সংশোধন করেছিলেন। বাদশাহ অবশেষে ১৭৮৪ সালে নিষেধাজ্ঞাটি প্রত্যাহার করে নিয়েছিল। নাটকটি সে বছর প্রিমিয়ার হয়েছিল এবং অভিজাত শ্রোতাদের কাছেও এটি প্রচুর জনপ্রিয় ছিল।
মোজার্টের অপেরা নাটকটি অবলম্বনে 'লে নজ্জে ডি ফিগারো' মাত্র দু'বছর পরে ভিয়েনায় প্রিমিয়ার করেছিল। বোমার্শেের চূড়ান্ত নাটক, 'লা মেরে' ১৭৯২ সালে প্যারিসে প্রিমিয়ার হয়েছিল।
তিনটি ফিগারো নাটক দুর্দান্ত সাফল্য উপভোগ করেছে, এবং এখনও এখনও প্রায়শই প্রেক্ষাগৃহ এবং অপেরা হাউসে প্রদর্শিত হয়।
কোর্ট যুদ্ধ
১৭৭০ সালের ১লা জুলাই ডুভের্নির মৃত্যু বোমার্শেের জন্য এক দশক বিশৃঙ্খলা সৃষ্টি করেছিল। কয়েক মাস আগে, দুজনে বোমার্শে ডুভের্নির (প্রায় ৭৫,০০০ পাউন্ড) পাওনা সমস্ত ঋণ বাতিল করে একটি বিবৃতিতে স্বাক্ষর করেছিলেন এবং বোমার্শেকে ১৫,০০০ পাউন্ডের পরিমিত পরিমাণ মঞ্জুরি দিয়েছিলেন। ডুভেনির একমাত্র উত্তরাধিকারী, কাউন্টি দে লা ব্লেচ, বোমার্শেকে আদালতে নিয়ে গিয়েছিলেন, দাবি করেন যে স্বাক্ষরিত বিবৃতিটি একটি জালিয়াতি ছিল।  যদিও ১৭৭২ সালের রায়টি বৌমার্কাইজকে সমর্থন করেছিল, পরের বছর এটির বিরুদ্ধে আপিল করার সময় একটি বিচারক, গোয়েজমান নামে একজন ম্যাজিস্ট্রেট, যাকে বোমার্শে ঘুষ দেওয়ার ব্যর্থ চেষ্টা করেছিলেন, তা বাতিল করে দেন। একই সময়ে, বোমার্শে ডিউকের উপপত্নী নিয়ে ডিউক ডি চলোনেসের সাথেও বিবাদে জড়িত ছিলেন, যার ফলশ্রুতিতে ফেব্রুয়ারি থেকে মে ১৭৭৩ পর্যন্ত বিউমারচাইসকে কারাগারে ফেলে দেওয়া হয়েছিল। লা ব্লেচ, বোমার্শেের আদালতের অনুপস্থিতির সুযোগ নিয়েছিলেন এবং গোয়েজমানকে ডুভের্নির সমস্ত ঋণ, আরও সুদ এবং সমস্ত আইনগত ব্যয় শোধ করার আদেশ দিতে প্ররোচিত করেছিলেন।
জনসমর্থন অর্জনের জন্য, বোমার্শে 'মেমোয়ারস কনট্রে গোয়েজম্যান' নামে একটি চার অংশের পামফলেট প্রকাশ করেছিলেন। এই পদক্ষেপটি বোমার্শেকে তাত্ক্ষণিক সেলিব্রিটি হিসাবে পরিণত করেছিল, জনসাধারণ বোমার্শেকে সামাজিক ন্যায়বিচার এবং স্বাধীনতার চ্যাম্পিয়ন হিসাবে দেখেছিল। গোয়েজম্যান তার নিজের একটি মামলা চালু করে বোমার্শেের অভিযোগের বিরুদ্ধে লড়াই করেছিলেন।  রায় ছিল সমকক্ষ। ২৬ ফেব্রুয়ারি ১৭৭৪ তে উভয় বোমার্শে এবং মেমি।  গোয়েজমানকে (যিনি বোমার্শে থেকে ঘুষ নিয়েছিলেন) "ব্লামে" সাজা পেয়েছিলেন যার অর্থ তারা নামমাত্র নাগরিক অধিকার থেকে বঞ্চিত ছিল।  স্বভাবতই, বোমার্শে তার উপর আরোপিত কয়েকটি বিধিনিষেধ অনুসরণ করেছিলেন।  ম্যাজিস্ট্রেট গোয়েজমানকে তার পদ থেকে সরিয়ে দেওয়া হয়েছিল।  একই সময়ে, লা ব্লেচে মামলায় গোয়েজমানের রায়টি উল্টে যায়।  গোয়েজম্যান মামলাটি এতটাই চাঞ্চল্যকর ছিল যে, আদালতের সামনে অপেক্ষা করা বিশাল, বিক্ষুব্ধ জনতা যাতে না হয়, সে জন্য বিচারকরা পিছনের দরজা দিয়ে কোর্টরুম থেকে বের হন।
শামসুদ্দিন ইলতুতমিশ
শামসুদ্দিন ইলতুতমিশ দিল্লির মামলুক সালতানাতের একজন সুলতান ছিলেন। তিনি ১১৮০ সালে জন্মগ্রহণ করেন। তাকে দিল্লি সালতানাতের প্রকৃত প্রতিষ্ঠাতা বলা হয়।
জীবনী
তার ভাইয়েরা তার রুপ ও যোগ্যতায় ইর্ষান্বিত হয়ে তাকে এক দাস ব্যবসায়ীর কাছে বিক্রি করে দেয়। বিক্রির পর তাকে বুখারার কাজী সদর জং কিনে নেন। বুখারায় তিনি ভাল শিক্ষা ও প্রশিক্ষণ পান। এর পরে তাকে দিল্লি নিয়ে আসা হয়, সেখানে তাকে কুতুবউদ্দিন আইবেক কিনে নেন। কুতুবউদ্দিন আইবেক তার যোগ্যতা খুশি হয়ে তাকে সার-জান্দার ( প্রধান প্রহরী ) হিসেবে নিয়োগ দেন। কঠোর প্ররিশ্রমের দ্বারা তিনি আমির-ই-শিকার এবং পরে গোয়ালিয়রের আমির হিসেবে উন্নিত হন। আইবেক তার কন্যাকে ইলতুতমিশের সাথে বিয়ে দেন। কুতুবউদ্দিন আইবেকের মৃত্যুর পর তার পুত্র শাসনভার গ্রহণের অযোগ্য প্রমাণিত হলে তুর্কিরা তাকে সুলতান হিসেবে মনোনিত করে। ইলতুতমিশ একজন যোগ্য শাসক ছিলেন। তিনি জ্ঞানী, প্রশাসক ও উচ্চপদস্থ সেনাকর্মকর্তাদের দেশে নিয়ে আসেন যারা মঙ্গল আক্রমণের সময় চলে গিয়েছিল। এদের নিয়ে ইলতুতমিশ এক শক্ত প্রশাসনিক ব্যবস্থা গড়ে তোলেন।
ধর্মপ্রান ইলতুতমিশ
তিনি ধর্মপ্রান ছিলেন এবং দরবেশদের গভীরভাবে শ্রদ্ধা করতেন। কুতুবউদ্দিন বখতিয়ার কাকি তার সময়ের একজন বিখ্যাত দরবেশ। তিনি কখনো নামায কাযা করেন নি। তিনি কুতুব উদ্দীন বখতিয়ার কাকীর জানাযার ইমামতি করেন।
স্থাপত্য
কুতুবউদ্দিন আইবেকের শুরু করা কুতুব মিনারের কাজ ইলতুতমিশের সময় শেষ হয়। তিনি আজমিরে একটি বিখ্যাত মসজিদ তৈরি করেন।
অর্থনীতি
ইলতুতমিশ দিল্লীর সুলতানদের মধ্যে সর্বপ্রথম খাঁটি আরবি মুদ্রার প্রবর্তন করেন । ভারতবর্ষে রোপো বা তঙ্কা (১৭৫ গ্রাম) ও তাম্র মুদ্রা বা জিতল এই দুটি মুদ্রার প্রচলন করেন। নামে অভিহিত হত। তার সময়ে বাগদাদের আব্বাসীয় খলিফা মুনতানজির বিল্লাহ ১২২৯ সালে ভারতে বিপুল বিনিয়োগ করেন।
সাম্রাজ্যের বিদ্রোহ দমন ও বিস্তার
ইলতুতমিশ একজন মহান শাসক ছিলেন। তিনি নতুন বিজিত অঞ্চলগুলোর বিদ্রোহ থেকে সাম্রাজ্যকে রক্ষা করেন। ঘুরি বংশের নাসিরউদ্দিন কুবাচাহ নিজ রাজ্যের স্বাধীনতা ঘোষণা করে উচ, মুলতান এবং লাহোর দখল করে নেন। অন্যদিকে, তুর্কি বংশোদ্ভূত তাজউদ্দিন ইলদিজ গজনীতে স্বাধীনতা ঘোষণা করেন। ইলতুতমিশ দ্রুত পরিস্থিতি সামলে নিয়ে তাদের উভয়কে পরাজিত করেন। ১২২৫ সালে তিনি বাংলার খিলজী বংশের শাসক হুসামউদ্দিন ইয়াজকে পরাজিত করে বাংলা দখল করে নেন। তিনি সিন্ধুর সুম্রা শাসকের পরাজিত করেণ। ১২৩১ সালে ইলতুতমিশ গোয়ালিয়রের কেল্লা অবরুদ্ধ করেণ। গোয়ালিয়রের শাসক মঙ্গল দেব একবছর পর পলায়ন করলে ইলতুতমিশ গোয়ালিয়র শহর দখল করেন। ইলতুতমিশ মালওয়া, বিলসা, উজ্জান দখল করেন এবং দক্ষিণে তার সাম্রাজ্য নারবাদ পর্যন্ত বিস্তৃত করেন।
বৈদেশিক সম্পর্ক
ইলতুতমিশের আমলে চেঙ্গিস খান জালালউদ্দিন খোয়ারিজমিকে পরাজিত করে আতুকের নিকটে চলে আসে। জালালউদ্দিন ইলতুতমিশের কাছে আশ্রয় প্রার্থনা করেন। কিন্তু ইলতুতমিশ চেঙ্গিস খানের বিরুদ্ধে যেতে চান নাই, ফলে জালালউদ্দিনকে চিঠি লিখে জানান দিল্লি আবহাওয়া ভাল নয়, এই আবহাওয়া জালালউদ্দিন সহ্য করতে পারবেন না। তখন জালালউদ্দিন সিন্ধু হয়ে ইরান চলে যান। এভাবে ইলতুতমিশ তার নব্য মুসলিম সম্রাজ্যকে মঙ্গল আক্রমণ থেকে রক্ষা করেন।
উপাধি
সুলতান-ই-আজম
মুন্সি কবির উদ্দিন আহমেদ
শহীদ মুন্সি কবির উদ্দিন আহমেদ হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
পুরস্কার ও সম্মাননা
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার”  হিসাবে পরিচিত “স্বাধীনতা পুরস্কার” প্রদান করা হয় তাকে।
এভি লিনাক্স
এভি লিনাক্স (AV Linux) মাল্টিমিডিয়া কনটেন্ট তৈরিকারীদের লক্ষ্য করে নির্মিত একটি লিনাক্স-ভিত্তিক অপারেটিং সিস্টেম। আই৩৮৬, এক্স৮৬-৬৪ স্থাপত্যের জন্যে সর্বোচ্চ পারফরমেন্স ও লো-ল্যাটেন্সি অডিও প্রোডাকশনের লক্ষ্যে কাস্টমাইজড কার্নেল বলে, হ্যারিসন মিক্সবাসের জন্যে এটি রকমেন্ড করা হয়।
পরিবেশ
৬ ও তার পূর্বের সংস্করণগুলো শুধুমাত্র ৩২ বিটই ছিলো। ৪জিবির অধিক র‍্যামের কম্পিউটারের জন্যে পিজিক্যাল এড্রেস এক্সটেনশন (পি.এ.ই.) পাওয়া যেতো।
এভি লিনাক্স ২০৬ থেকে, ৩২ ও ৬৪ বিট দুটো সংস্করণই পাওয়া যাচ্ছে।
৬.০.২ সংস্করণ থেকে এক্সএফসিই উইন্ডো ব্যবস্থাপনা নিয়ন্ত্রণ করে। তার পূর্বের সংস্করণগুলোতে এলএক্সডিই ব্যবহৃত হতো।
এভি লিনাক্স লাইভ সিডি অথবা হার্ড ড্রাইভ বুট করা যায়। অডিও প্লেব্যাক এবং রাউটিং নিয়ন্ত্রিত হয় জ্যাক(এডভান্স অডিও নিয়ন্ত্রণের জন্যে) অথবা আলসা (প্রাথমিক অডিও অপারেশনের জন্যে)। আউট-অব-দ্য-বক্স অধিকাংশ অডিও ইন্টারফেস এফএফএডি০-এর সাথে কম্পিট্যাবল।
সফটওয়্যার
এভি লিনাক্স ২০১৬ মোতাবেক, এভি লিনাক্সের সফটওয়্যারগুলো আসে কেএক্সস্টুডিও রিপোজিটরি থেকে, যেগুলো ডেবিয়ানের জন্যে উপযোগী বলেই এভি লিনাক্সেও চলে। এটি একই কাজের দ্বৈত পরিশ্রম হ্রাস করে এবং সমস্ত পরিশ্রম একটি সলিড ডিস্ট্রোর ভিত তৈরির পেছনে প্রদান করা যায়।
অডিও
পূর্ব থেকে ইন্সটল করা সফটওয়্যারের মধ্যে অন্তর্ভুক্ত রয়েছে:
ভিডিও
ভিডিও সম্পাদনা, প্লেব্যাক, ত্রিমাত্রিক এনিমেশনের জন্য পূর্ব থেকে ইন্সটল করা সফটওয়্যারের মধ্যে অন্তর্ভুক্ত রয়েছে:
দৈনন্দিন ব্যবহার
নিত্য ব্যবহারের জন্যেও একাধিক সফটওয়্যার রয়েছে, যেমন- ফায়ারফক্স এবং লিব্রেঅফিস স্যুট।
ফোরাম
এভি লিনাক্সের একটি সক্রিয় ফোরাম রয়েছে।
অস্ট্রিয়া জনতা পার্টি
অস্ট্রিয়া জনতা পার্টি (Österreichische Volkspartei) অস্ট্রিয়ার ক্রিশ্চিয়ান গনতান্ত্রিক    ও রক্ষণশীল  একটি রাজনৈতিক দল। এই দলটি ১৯৪৫ সালে প্রতিষ্ঠিত হয়। দলটির নেতা হলেন উল্‌ফগ্যাংগ খুসেল (Wolfgang Schüssel)। দলটির তরুণ সংগঠন হল Junge Volkspartei। ২০০২ সালের সংসদীয় নির্বাচনে দলটি ২০৭৬৮৩৩ ভোট পেয়েছিল (৪২.৩০%, ৭৯টি আসন)। ২০০৪ রাষ্ট্রপতি নির্বাচনে এই দলের প্রার্থী, বেনিতা ফেরেরো ওয়াল্ডনার (Benita Ferrero-Waldner), ১ ৯৬৯ ৩২৬ ভোট পেয়েছিলেন (৪৭.৬%)। ইউরোপীয় পার্লামেন্টে এই দলের ৬টি আসন রয়েছে।
ইউতা ইয়ামাদা
ইউতা ইয়ামাদা (山田 雄士, Yuto Yamada; জন্ম: ১৭ মে ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে মধ্যমাঠের খেলোয়াড় হিসেবে খেলেন।  তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।
প্রারম্ভিক জীবন
ইউতা ইয়ামাদা ২০০০ সালের ১৭ই মে তারিখে জাপানের চিবা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
বীরামে ভাগাই সুদুম
বীরমে ভাগাই সুদুম হল ২০২২ সালে মুক্তিপ্রাপ্ত ভারতীয় তামিল-ভাষার একটি রোমাঞ্চকর মারপিটধর্মী চলচ্চিত্র। এটি রচনা ও পরিচালনা করেছেন থু পা সারাভানান এবং প্রযোজনা করেছে বিশাল ফিল্ম ফ্যাক্টরি। চলচ্চিত্রটিতে মুখ্য ভূমিকায় অভিনয় করেছে বিশাল এবং ডিম্পল হায়াথি।
চলচ্চিত্রটি প্রথমে ২৬ জানুয়ারী ২০২২ সালে প্রেক্ষাগৃহে মুক্তি পাওয়ার কথা ছিল, কিন্তু পরে ৪ ফেব্রুয়ারি ২০২২ সালে মুক্তি পায়। চলচ্চিত্রটি অনুকূল পর্যালোচনা লাভ করলেও বক্স অফিসে ব্যর্থ হয়।
পট্টভূমি
পোরাস একজন সহজ-সরল লোক যে ভারতীয় পুলিশ বাহিনীতে যোগ দিয়ে ভারতের সেবা করতে চায় এবং একজন পুলিশ হওয়ার স্বপ্ন দেখে। পোরসের জন্য, তার স্বপ্ন, ভালবাসা এবং পরিবারই হল তার জীবন। যখন নেদুচেজিজান আপস করার জন্য প্যারিশুদামের সাথে দেখা করতে আসে, তখন প্যারিসুধাম নেদুচেজিলানের মুখে থুতু দেয়। এক দুর্ভাগ্যজনক দিনে, নেদুচেঝিলিয়ান তার গ্যাংকে প্যারিসুধামকে হত্যা করতে বলে। পোরাসের বোন দ্বারকা প্যারিসুধামের নৃশংস হত্যা দেখে ফেলে। ফলে নেদুনচেঝিলিয়ান দ্বারকাকে হত্যা করে। যেহেতু পোরাস এমন একজন ব্যক্তি যিনি একজন পুলিশ হতে চান, পোরাস তার নিজের মতো করে মামলাটি তদন্ত শুরু করে। মিথিলির সহায়তায় তিনি গুন্ডাদের সম্পর্কে জানতে পারে। পোরাস একের পর এক হত্যাকারীদের খুঁজে বের করে। তারপর পোরাসের বন্ধু থ্যালাপ্থি তাকে দ্বারকার মোবাইল ট্র্যাক করার জন্য এক হ্যাকারের কাছে নিয়ে যায়। কিন্তু হ্যাকার ট্র্যাক করতে ব্যর্থ হয়। দ্রুতই একগুচ্ছ খুনের ঘটনা প্রকাশ্যে আসে এবং পোরাস জানতে পারে যে শিল্পপতি নেদুনচেঝিয়ান এবং রাজনীতিবিদরা এই হত্যার পিছনে রয়েছে। তারপরে সে নেদুনচেজিহানের বাড়িতে আসে এবং তার গুন্ডাদের সাথে লড়াই করে এবং তাকে নির্মমভাবে হত্যা করে।
নির্মাণ
শুরুতে ছবিটির নাম ছিল বিশাল ৩১। ২৯ আগস্ট ২০২১ সালে চলচ্চিত্রটির অফিসিয়াল শিরোনাম বীরমে ভাগাই সুদুম হিসাবে উন্মোচন করা হয়।
চলচ্চিত্রটির প্রধান আলোকচিত্রগ্রহণ ৬ মে ২০২১ সালে শুরু হয়   এবং ৩ জানুয়ারী ২০২২ সালে সমাপ্ত হয়।
সঙ্গীত
চলচ্চিত্রটির সাউন্ডট্র্যাক এবং আবহ সঙ্গীত রচনা করেন যুবান শঙ্কর রাজা। তার সাথে কাজ করেন অভিনেতা বিশাল। সান্দাকোঝি, থিমিরু, থ আমিরানি, থিয়েরাধা ভিলাইত্তু পিল্লাই, আভান ইভান, সমর, পূজাই, ইরুমবু থিরাই, সান্দাকোঝি ২ এবং চক্র চলচ্চিত্রের পর একাদশবারের মতো অভিনেতা বিশালের সাথে যুবান শঙ্কর রাজা কাজ করেন। প্রথম গান "রাইজ অফ আ কমন ম্যান" ২২ ডিসেম্বর ২০২১ সালে মুক্তি পেয়েছিল। দ্বিতীয় গানটি ২০২২ সালের ১৪ জানুয়ারি মুক্তি পায়।
প্রেক্ষাগৃহ
চলচ্চিত্রটি ৪ ফেব্রুয়ারি ২০২২ সালে প্রেক্ষাগৃহে মুক্তি পায়, একই দিনে এটির ডাবকৃত সংস্করণ একই নামে মালায়ালাম ও হিন্দি ভাষায় এবং সামান্যুডু এবং ওব্বা নামে যথাক্রমে তেলেগু এবং কন্নড় ভাষায় মুক্তি পায়।
ঘরোয়া মাধ্যম
স্যাটেলাইট স্বত্ব জি নেটওয়ার্কের কাছে বিক্রি করা হয় যার মধ্যে রয়েছে; জি তামিল (তামিল), জি তেলুগু (তেলেগু), জি কেরালাম (মালয়ালম), জি টিভি (হিন্দি), এবং জি কন্নড় (কন্নড়)। অন্যদিকে তামিল, হিন্দি, তেলুগুর ডাবকৃত সংস্করণের স্ট্রিমিং স্বত্ব জি৫-এর কাছে বিক্রি করা হয়।
তারাপদ লাহিড়ী
তারাপদ লাহিড়ী (১৯০২ — ১৫ জুন, ১৯৮৬) একজন বাঙালি রাজনীতিবিদ ও ব্রিটিশ বিরোধী স্বাধীনতা সংগ্রামী।
জীবনী
তারাপদ লাহিড়ী ফরিদপুর জেলার (বর্তমান রাজবাড়ী জেলা) বালিয়াকান্দিতে জন্মগ্রহণ করেন। তিনি ১৯২১ সালে অসহযোগ আন্দোলনে যোগ দেন, ১৯৩০ এবং ১৯৩২ সালে আইন অমান্য আন্দোলনে, ১৯৪২ সালের ভারত ছাড়ো আন্দোলনে যোগ দিয়ে বহু বছর কারারুদ্ধ থাকেন। তিনি ফরিদপুর জেলা কংগ্রেসের সম্পাদক ছিলেন। জেলে বসে বিশ্ববিদ্যালয়ের পরীক্ষাগুলি পাশ করেন তারাপদ লাহিড়ী। স্বাধীনতার পরে পশ্চিমবঙ্গ সরকারের জেল কোড রিভিশন কমিটির চেয়ারম্যান হন। পরবর্তী‌তে মার্কসবাদী-‌লে‌নিনবাদী সমাজতন্ত্রী আন্দোল‌নের একজন প্রথম শ্রেনীর নেতা হন তিনি। তিনি বিপ্লবী সমাজতন্ত্রী দলে র অন্যতম প্রতিষ্ঠাতা। কুক্কুট ভট্ট ছদ্মনামে ও স্বনামে মার্কসীয় অর্থনীতি, একাধিক গবেষণামূলক গ্রন্থ ও বাংলা ও সংস্কৃত কবিতা প্রভৃতি রচনা করেছেন। উল্লেখযোগ্য গ্রন্থগুলি হল-